stanford-oval/wikipedia huggingface dataset:
יוסי יונה
פעילות פוליטית

ב-2012 הצטרף למפלגת העבודה והודיע על כוונתו להתמודד בבחירות המקדימות לרשימת המפלגה לכנסת ה-19. לאחר הבחירות, הוצב במקום ה-20 ברשימת המפלגה הבחירות לכנסת התשע עשרה, אך לא נבחר לכנסת.
ב-2015 התמודד בשנית בבחירות המקדימות של מפלגת העבודה לקראת הבחירות לכנסת העשרים, והוצב במקום ה-23 ברשימת המחנה הציוני של מפלגת העבודה והתנועה לאחר שזכה ב-11,972 קולות. יונה נבחר לכנסת לאחר שהמפלגה זכתה ב-24 מנדטים.
יונה שימש בכנסת ה-20 כחבר בוועדת החינוך וועדת הכלכלה. היה יושב-ראש השדולה לחיזוק החינוך הציבורי בישראל ויושב-ראש משותף של השדולה לצדק חלוקתי. ח"כ יונה עמד בראש אגודת הידידות של הפרלמנט הישראלי והפרלמנט הרומני.
ב-2017 היה מחברי הכנסת הראשונים שהביעו תמיכה באבי גבאי במסגרת הבחירות לראשות מפלגת העבודה.
בנובמבר 2016 אושר בכנסת תיקון חוק, שיונה היה בן יוזמיו, שאפשר מתן פטור מארנונה לארכיונים ציבוריים.
במרץ 2017 אושר תיקון לחוק התגמולים לנפגעי פעולות איבה שיזמו חברי הכנסת חיים ילין, דוד ביטן, והצעה זהה של ח"כ יונה ושל ח"כ גפני, המכירה בנפגעי פעולות טרור בחו"ל, אזרחי ישראל, על אף שפעולות טרור אלו לא כוונו נגד מטרות ישראליות ולא נגד אזרחי ישראל.
בחודש מרץ 2018 אושר בכנסת החוק לשינוי תנאי ההתמחות, פרי יוזמתו של יונה, שהקל על תהליכי הכשרתם והתמחותם של האדריכלים, בוגרי מוסדות להשכלה גבוהה.
ביוני 2017 אושר תיקון חוק שיזם יונה ולפיו המדינה תממן חינוך חינם לילדים חולים בגילאים 3–4 ולא רק מגיל 5 כפי שהיה טרם העברת החוק.
יונה לא התמודד בפריימריז לקראת הבחירות לכנסת ה-21 והודיע שיחזור לאקדמיה.
פעילות פוליטית > עמדותיו

לדעתו של יונה, לצידה של כלכלת שוק, על המדינה לספק רשת ביטחון סוציאלית לאזרחיה הכוללת את אחריותה לאספקתם של שירותי חינוך, בריאות דיור ורווחה ברמה סבירה, דבר המחייב הגדלת ההוצאה האזרחית של ממשלת ישראל. הפרטתם של שירותים אלה והפיכתם לסחורות, היא לדעתו בלתי מוסרית בעליל והיא גם נוטה לפגוע קשות הן במקבלי השירות והן בספקי השירות. הוא מאמין בחשיבותם של איגודים מקצועיים. לדבריו, מדינת הרווחה היא המסד שעליו מושתת מעמד הביניים הישראלי, והיא המבטיחה חינוך ציבורי נאות, שירותי בריאות איכותיים דיור בר השגה וזכויות סוציאליות לכלל האזרחים.
יונה נמנה עם המחנה היוני במפלגת העבודה. בנוגע לסכסוך הישראלי-פלסטיני, הוא מאמין בשתי מדינות לשני עמים ונמנה עם חותמי יוזמת ז'נבה. בשנת 2001 כתב: "המוניטין המפוקפקים שלנו כפילגש של ארצות הברית בהחלט נרכשו ביושר, והם הולכים ונעשים גרועים יותר ככל שנמשך הכיבוש ומתגברות עוולותיו"; "כל עוד יהיה כיבוש יהיה טרור. אין ביטחון ללא שלום ואין שלום ללא נסיגה מלאה – חד וחלק. זו הסיבה שהעולם מפנה אצבע מאשימה נגדנו, גם כאשר הוא מזדעזע לנוכח גלי הטרור הזוועתיים נגד ישראל ומגנה אותו. יש להודות, ישראל אינה קורבן תמים ומזדמן של קנאות איסלמית המונעת על ידי משטמה עיוורת". בשנת 2010, במסגרת כתבה שעסקה במפגשים בין רבני יש"ע לבין אנשי רוח הנמנים עם מחנה השמאל, אמר יונה שהמפגשים גרמו לו לשנות את עמדתו הרגשית, אך לא הפוליטית והמוסרית באשר לפינוי התנחלויות.
בתחילת שנות האלפיים חתם יונה על גילוי דעת התומך בחיילים שסירבו לשרת בשטחים. בראיון בפברואר 2015, לקראת הבחירות לכנסת ה-20 ולאחר שהבית היהודי תקפה את המחנה הציוני בגלל הדעות שהשמיע בעבר, אמר כי שינה את דעתו והוא חוזר בו מהחתימה על העצומה, אף על פי שהוא ממשיך לחשוב שמפעל ההתנחלויות הוא סכנה קיומית למדינת ישראל. בראיון נוסף במוסף שבעה ימים באפריל 2015 אמר יונה שבעניין זה הושפע בעבר מדברי ישעיהו ליבוביץ, אולם בשנים האחרונות, ובמיוחד במהלך המחאה החברתית, התחזקו בו ההבנה שמאבקים אידאולוגיים יש לנהל במסגרת כללי המשחק הדמוקרטיים.
בראיון בשנת 2005 אמר יונה שהוא תומך בביטול חוק השבות, ותחתיו יש לתת ביטוי לאינטרסים של הקבוצות החברתיות בישראל, וכן לאלה של מהגרי עבודה פוטנציאליים. "מתן אזרחות ליהודים שיבואו לפה, יותנה בהמתנה, בידיעת שפה, ובאימוץ כללי התרבות הדמוקרטית". עוד אמר כי המדינה הרב-תרבותית האוטופית צריכה לאחד את ימי האבל ליום אחד תוך מתן ביטוי הולם לאבל של הפלסטינים, למשל ליום הנכבה שלהם, כחלק מהסדר שלום עימם". בראיון בפברואר 2015, אמר על כך: "אף פעם לא אמרתי שאין הבדל בין יום השואה ליום הנכבה, מה שאמרתי זה שבחזון אחרית הימים יהיה ראוי שאנחנו נכיר בסבל של הפלסטינים והם יכירו בסבל שלנו. לא הייתה שום אמירה שהשואה אינה ייחודית מבחינת הממדים הקטסטרופליים שלה ומפעל ההשמדה נגד העם היהודי".
בשנת 2005 אמר יונה כי על אף שבצעירותו היה ציוני, כיום הוא "לא מתחבר למילה הזאת ציונות", אך הוא פוחד לומר שאינו ציוני, בשל ההדהוד של האמירה בתוכו, במשפחתו ובסביבתו. יונה הוסיף שהוא כועס מאוד על "המקום הזה", אבל מחובר אליו חזק. בראיון בפברואר 2015 אמר כי הוא מגדיר את עצמו כשמאל ציוני, אך הוא לא מתחבר "לפרשנות הדומיננטית, הלאומנית, המשיחית למושג ציונות, פרשנות שמובילה אותנו לתהום".
באוגוסט 2016 נפגש יוסי יונה עם אבו מאזן על מנת "ליצור בסיס התחלתי של אמון שעליו ניתן לקיים את המשך השיחות שיביאו לפתרון הסכסוך".
ספריו

יוסי יונה ויהודה גודמן (עורכים) מערבולת הזהויות: דיון ביקורתי בדתיות וחילוניות בישראל, מכון ון ליר בירושלים/הוצאת הקיבוץ המאוחד, התשס"ד, 2004.
יוסי יונה, בזכות ההבדל: הפרויקט הרב-תרבותי בישראל. מכון ון ליר בירושלים/הוצאת הקיבוץ הקיבוץ המאוחד, תשס"ה, 2005.
יוסי יונה ויהודה שנהב, רב-תרבותיות מהי? על הפוליטיקה של השונות בישראל, הוצאת בבל, תל אביב, תשס"ה, 2005.
יוסי יונה, יונית נעמן, דודי מחלב (עורכים) קשת של דעות: סדר יום מזרחי לחברה בישראל, הוצאת נובמבר, התשס"ז, 2007.
יוסי יונה, אדריאנה קמפ (עורכים) פערי אזרחות: הגירה, פריון וזהות בישראל, מכון ון ליר בירושלים/הוצאת הקיבוץ המאוחד, התשס"ח 2008.
יהודה שנהב, יוסי יונה, גזענות בישראל, (עורכים) מכון ון ליר בירושלים/ הוצאת הקיבוץ המאוחד, התשס"ח, 2008.
יוסי יונה, אביה ספיבק (עורכים) אפשר גם אחרת - מתווה לכינונה של חברה מתוקנת: המחאה החברתית 2011-2012, הוצאת הקיבוץ המאוחד, תשע"ב, 2012.
יוסי יונה, סדקים בחומה: המחאה החברתית ושובם של הברונים השודדים, כתר, תל אביב, התשע"ה, 2015.
יוסי יונה, לא זמן טוב לאהבה, רומן, עורכת יהודית קציר, הקיבוץ המאוחד, התשע"ה, 2015.
בשיר בשיר, גיא בן-פורת, יוסי יונה (עורכים) מדיניות ציבורית ורב-תרבותיות, מכון ון ליר בירושלים/הוצאת הקיבוץ המאוחד, התשע"ז, 2016.
.Hanan A. Alexander, Halleli Pinson, and Yossi Yonah (Eds.), Citizenship, Education, and Social Conflict: Israeli Political Education in Global Perspective, York, N.Y.: Routledge, 2011
יוסי יונה, תאנים טובות מאוד, רומן, עורך רן יגיל, כרמל ירושלים, 2020.
יוסי יונה, מיזוג אופקים: מופעים של הפוליטי בשדה האמנות החזותית בישראל, פרדס, 2020
Yossi Yonah, Tel Aviv Ramallah, novel, Amazon, 2021
יוסי יונה, היורש, רומן, הוצאת פרדס, 2023.
אלון לוי

| --- | --- |

 לידה:  10 ביוני 1984 (בן 40) גן שמואל, ישראל ישראל
 מדינה:  ישראל 
 עיסוק:  מאמן להתפתחות אישית, שחקן, פזמונאי, מלחין, מעבד מוזיקלי וזמר ישראלי
 
אלון לוי (נולד ב-10 ביוני 1984) הוא שחקן, פזמונאי, מלחין, מעבד מוזיקלי, מאמן להתפתחות אישית, וזמר ישראלי.
ביוגרפיה

לוי נולד וגדל בקיבוץ גן שמואל. בן אמצעי בין חמישה אחים: אחות בכורה, שלושה אחים בנים ואחות צעירה.
לוי למד משחק בסטודיו למשחק של ניסן נתיב. במהלך השנים השתתף במספר סרטים וסדרות טלוויזיה.
כיום, עובד לוי כמאמן להתפתחות אישית, זוגית ועסקית וכן מרצה בתחום.
ביוגרפיה > קריירה

בשנת 2007 הופיע לראשונה בטלוויזיה כששיחק וביצע את שיר הפתיחה של "הנפילים", ששודרה ב-yes. לוי גילם בסדרה את צוריה (צורי) בתפקיד ראשי.
בשנת 2008 הגיש יחד עם אילנית לוי ולביא זיטנר את התוכנית "אזור התעשייה", ששודרה בהוט בידור ישראלי.
בשנת 2009 שיחק בעונה השנייה של הטלנובלה "חשופים", בה גילם את נמרוד. באותה שנה שיחק במיני-סדרה "תמיד אותו חלום", ששודרה ב-HOT3.
בשנת 2010 גילם את אופיר מוסרי בסדרת הטלוויזיה "15 דקות". באותה שנה שיחק בסרט הקולנוע "התגנבות יחידים (סרט קולנוע)", בבימוי דובר קוסאשווילי, וכן שיחק במחזה "האביב מתעורר", שהוצג בתיאטרון בית ליסין.
בשנת 2013 שיחק בסרטו של איתן פוקס "בננות".
ביוגרפיה > קריירה > להקת סודהביט

מאז שנת 2011 חבר לוי בהרכב הפופ "סודהביט", יחד עם גל לב ודותן מושנוב. במסגרת הלהקה כתב, עיבד מוזיקלית, הלחין ושר מספר שירים בהם: "הייתי בדאווין", "אבל חבל", "פעם אחרי פעם" ו"כוכב פורנו".
בשנת 2013 חידש יחד עם הלהקה את שירו של גידי גוב "אם יוולד לי ילד", למען המאבק לשוויון זכויות אצל זוגות חד מיניים. בנוסף, הוא כתב והלחין את פסקול הסדרה "משפחה טובה" עבור הערוץ הראשון.
דיוקו קלויטוקה

דיוקו קלויטוקה (בצרפתית: Dioko Kaluyituka, נולד ב-2 בינואר 1987 בקונגו) הוא כדורגלן עבר קונגולזי ששיחק בעמדת החלוץ.
קריירה

דיוקו קלויטוקה התחיל את קריירת הכדורגל שלו בקבוצת ויטה קלאב מקינשאסה בה שיחק שנתיים. ב-2007 הצטרף קלויטוקה לקבוצת ט.פ מזמבה בה שיחק מספר עונות, עם הקבוצה הוא שיחק בשנים 2007, 2008 ו-2009 בליגת האלופות האפריקאית ובשנת 2009 היה מלך השערים של התחרות עם 8 כיבושים. כמו כן הוא שיחק במסגרת גביע העולם למועדונים. בסיום גביע העולם למועדונים 2010 הוא זכה ב"כדור הכסף.
בשנת 2011 דיוקו קלויטוקה עבר לשחק בקטר. הוא שיחק בליגת העל הקטרית במספר קבוצות. הוא סיים את הקריירה המקצועית בשנת 2018.
בשנת 2004 רשם קלויטוקה את הופעת הבכורה שלו במדי נבחרת קונגו. בשנת 2009 היה שותף לזכייתה של הנבחרת באליפות האומות האפריקאיות. בתחרות זו הוא כבש שלושה שערים, כולל שער במשחק הגמר.
תארים

אליפות קונגו - 2007–2009
זכייה בליגת האלופות האפריקאית - 2008, 2009, 2010
מלך השערים בליגת העל הקטרית - 2013
גביע העולם למועדונים 2010 - "כדור הכסף
אלון חמאווי

| --- | --- |

אלון חמאווי, אוגוסט 2022
 לידה:  10 במאי 1980 (בן 44) 
 מדינה:  ישראל ישראל
 תקופת הפעילות:  מ-2004
 עיסוק:  שחקן ורקדן
 מקום לימודים:  בית צבי 
 פרופיל ב-IMDb
 
אלון חמאווי (נולד ב-10 במאי 1980) הוא שחקן ורקדן ישראלי.
ביוגרפיה

חמאווי נולד וגדל בנס ציונה. התגייס למשמר הגבול ושוחרר לאחר שנה עקב בעיות בריאותיות. לאחר מכן החל לעבוד בצוות בידור במלונות באילת.
בשנת 2004 השתתף חמאווי בעונה השנייה של תוכנית המציאות "פרויקט Y" וזכה במקום השלישי. בהמשך סיים לימודי משחק בבית צבי.
קריירה

את קריירת המשחק שלו התחיל בשנת 2006 בסרטו של איתן פוקס "הבועה", בתפקיד קצין במחסום. בשנת 2009 שיחק בסדרה "נבלות". בשנת 2010 השתתף בסדרה "הכל דבש" בתפקיד אלירן. בשנת 2012 שיחק את מוטי בסדרה "ילדי ראש הממשלה". באותה השנה שיחק את נחשון מרציאנו בסדרה "תנוחי".
בשנת 2013 שיחק בסדרות "גאליס" ו"המשרד".
בשנת 2015 שיחק בסדרה של HOT3 "אטלנטיקה" בתפקיד הראשי, ולגלם את איתן קונפינו בסדרה "השוטר הטוב" ב-Yes הטלוויזיה בלוויין. ב-2018 שיחק בסרט הטלוויזיוני של קשת 12 "חטיפה: קו 300" בתפקיד נתן זהבי.
בשנת 2019 שיחק בתפקיד ראשי (החוקר קובי וקנין) בסדרה "פמת"א". באותה שנה שיחק בתפקיד משנה בסדרה "כיפת ברזל".
יצר ושיחק בסדרה ״אנדרדוגס״ של יס בתפקיד הראשי
בתיאטרון שיחק בהצגות "הכרכרה" ו"פיטר פן".
שיחק בסדרות הטלוויזיה "מלון ברושים" ו"בית הדין המצולם" של ערוץ הידברות.
בשנת 2020 שיחק בסדרת הנוער "כפולה".
בשנת 2021 עלתה לעמוד היוטיוב של כאן דיגיטל סדרת הרשת "פגום" בה הוא משתתף.
בשנת 2022 שיחק בסדרת הדרמה "מנאייכ" כחוקר במח"ש ובסדרה "מיוחדת" של "כאן חינוכית" כדני, מבריח של טלפונים ניידים. באותה שנה השתתף גם ב"שומקום", בתפקיד קינדר.
חיים אישיים

מתגורר ברחובות.
הערות שוליים

↑  נבו זיו, הצתה מאוחרת, באתר ynet, 20 ביולי 2015
↑  אהוד אשרי, בנפתולי הבולשיט, באתר הארץ, 18 באוגוסט 2004ה
↑  עמית שהם, מה למדנו מ"הכל דבש"?, באתר הארץ, 17 באוגוסט 2007
↑  הגר בוחבוט, עכבר העיר, אטלנטיקה: רקוויאם לרוקנרול ירושלמי, באתר הארץ, 7 ביולי 2015
↑  פרופיל באתר סוכנות זוהר יעקובסון
סוראפניב

|  נתונים כימיים |
| --- | --- |
 מסה מולרית:  464.086 יחידת מסה אטומית מאוחדת 
 בטיחות
 קטגוריית סיכון בהריון:  קטגוריית סיכון D (אוסטרליה), קטגוריית סיכון D 
 מזהים
 קוד ATC:  L01XE05 
 מספר CAS:  284461-73-0
 PubChem:  216239
 ChemSpider:  187440
 
מבנה מולקולרי
מבנה מולקולרי תלת־ממדי
סוראפניב (Sorafenib) הוא החומר הפעיל בתרופה נקסבר (Nexavar). כתרופה אונקולוגית המאושרת ורשומה לטיפול בסרטן בלוטת התריס, סרטן הכבד וסרטן הכליה. זוהי תרופה אנטי סרטנית אורלית הניטלת בבליעה.
התרופה כלולה בסל הבריאות לפי התנאים הבאים:
סרטן הכליה מתקדם או גרורתי (גם כקו טיפול ראשון)
סרטן הכבד HCC (הפטוצלולרי מתקדם) לחולים המוגדרים כ-Child Pugh's A 2
סרטן בלוטת התריס ממוין (DTC) מתקדם העמיד לטיפול ביוד רדיואקטיבי
מנגנון פעולה

לתרופה נקסבר פעילות כפולה: היא מונעת שגשוג של תאי גידול ומונעת הצמחת כלי דם המזינים את הגידול. נקסוור מעכבת את פעולת האנזים טירוזין קינאז האחראי לתהליך כימי הגורם לתא הסרטני לגדול ולהתחלק. נקסבר פועלת גם לעצירת ההתפתחות של כלי דם חדשים הנוצרים על ידי הגידול הסרטני, שתפקידם להזין את הגידול. עיכוב התפתחות כלי הדם החדשים פוגם באספקת החמצן והמזון לגידול הסרטני והוא מתכווץ או מפסיק להתפתח. נקסבר שייכת למשפחת תרופות הקרויות "מעכבי קינאז", הפוגעות ביכולת הגדילה של תאים סרטניים.
פרמקולוגיה

נקסבר (סוראפניב) היא תרופה ביולוגית מעכבת מספר טירוזין קינאזות (VEGFR ו-PDGFR) וכן RAF קינאזות (C-RAF יותר מאשר B-RAF). פעילות יתר של פרוטאין קינאזות היא גורם מפתח בשיפעול תהליכים שגורמים להפיכת תא רגיל לתא סרטני. המסלולים הללו כוללים: RAF – קינאז, PDGF (platelet-derived growth factor, קולטנים 2 ו-3 של VEGF וכן c Kit - הקולטן ל-Stem cell factor.
סוראפניב ייחודי בפעילותו על מסלול RAS/ RAF /MEK/ERK (מסלול MAP קינאז)

סוראפניב מעכב גם קינאזות תוך תאיות של תראונין וסרין (wild-type C-RAF ,B-RAF מוטאנטי ורגיל)
התוויות רפואיות > סרטן כליה

בארצות הברית: סוראפניב אושרה לטיפול בסרטן הכליה על ידי ה-FDA (מנהל המזון והתרופות האמריקאי)

באירופה: סוראפניב אושרה לטיפול בסרטן הכליה על ידי EMA (הסוכנות האירופית לתרופות)

בישראל: סוראפניב אושרה לטיפול בסרטן הכליה על ידי אגף הרוקחות במשרד הבריאות
התוויות רפואיות > סרטן כבד

בארצות הברית: סוראפניב אושרה לטיפול בסרטן כבד על ידי ה-FDA

באירופה: סוראפניב אושרה לטיפול בסרטן כבד על ידי EMA

בישראל: סוראפניב אושרה לטיפול בסרטן כבד על ידי אגף הרוקחות במשרד הבריאות
התוויות רפואיות > סרטן בלוטת התריס

בארצות הברית: סוראפניב אושרה לטיפול בסרטן בלוטת התריס על ידי ה-FDA

באירופה: סוראפניב אושרה לטיפול בסרטן בלוטת התריס על ידי EMA

בישראל: סוראפניב אושרה לטיפול בסרטן בלוטת התריס על ידי אגף הרוקחות במשרד הבריאות
מחקרים קליניים > סרטן כליה

במחקר שפורסם בינואר 2007 ב-New England Journal of Medicine סוראפניב הוכיח יכולת להאריך את משך ההישרדות ללא התקדמות המחלה (Progression-free survival) בחולים עם סרטן כליה מתקדם מסוג clear-cell Renal Cell Carcinoma שמחלתם התקדמה למרות טיפול סיסטמי קודם אחד לפחות. חציון ההישרדות ללא התקדמות המחלה בחולים שטופלו בסוראפניב היה 5.5 חודשים לעומת 2.8 בקבוצה שטופלה בפלאצבו.
ה (hazard ratio היה 0.44 (P<0.01).
במסגרת מחקר 1-TIVO (מחקר פאזה שלישית) סוראפניב שימש בזרוע הביקורת בחולים עם סרטן כליה מסוג clear-cell Renal Cell Carcinoma. במחקר זה, חציון ההישרדות ללא התקדמות המחלה בחולים שטופלו בסוראפניב היה 9.1 חודשים.
במחקר פאזה שלישית (מחקר INTORSECT) טיפול בסוראפניב כקו טיפולי שני, האריך את ההישרדות הכללית (overall survival) של חולי סרטן כליה בלמעלה מארבעה חודשים לעומת טיפול בטמסירולימוס.
מחקרים קליניים > סרטן כבד

במחקר פאזה שלישית (מחקר SHARP) שפורסם ביולי 2008 ב-New England Journal of Medicine טיפול בסוראפניב האריך את הישרדות הכללית (overall survival) בחולי סרטן כבד מתקדם מסוג Hepatocellular carcinoma. במחקר הושג שיפור של 2.8 חודשים בהישרדות הכללית של חולים שטופלו בסוראפניב לעומת חולים שטופלו בפלאצבו (חציון של 10.7 חודשים בהשוואה ל-7.9 חודשים בזרוע הפלאצבו). ה-(hazard ratio (HR היה 0.69 (P=0.0001).
מחקרים קליניים > סרטן בלוטת התריס (תירואיד)

מספר מחקרי פאזה שנייה הדגימו יעילות של טיפול בסוראפניב יעיל בחולים עם סרטן בלוטת התריס ממוין שמחלתם מתקדמת ואינה מגיבה לטיפול ביוד רדיואקטיבי.
בינואר 2013 התפרסמו תוצאות מחקר פאזה שלישית שבו הוערכה סוראפניב בחולי סרטן בלוטת התריס מתקדם-מקומי או גרורתי עמיד ליוד רדיואקטיבי (Iodine-refractory (differentiated thyroid cancer השיג שיפור מובהק סטטיסטית בהישרדות ללא התקדמות המחלה.
המחקר, המוכר כמחקר DECISION ‏ (stuDy of sorafEnib in loCally advanced or metastatic patientS with radioactive Iodine refractory thyrOid caNcer), שבדק את היעילות והבטיחות של סוראפניב בהשוואה לפלצבו הוצג ב-plenary session ביוני 2013 בכנס של האיגוד האונקולוגי האמריקאי ASCO. המחקר הראה שיפור מובהק סטטיסטית בהישרדות ללא התקדמות המחלה: חציון של 10.8 חודשים בחולים המטופלים בסוראפניב בהשוואה ל-5.8 חודשים בזרוע הפלאצבו ה (hazard ratio (HR היה 0.587 (p<0.0001). התכנון המקורי של המחקר איפשר לחולים שטופלו בפלאצבו לקבל טיפול בסוראפניב (cross-over) ו-71% מהחולים בזרוע הפלאצבו עברו לטיפול בסוראפניב.
התוצאות הסופיות של המחקר הוכיחו כי נקסבר יעילה בטיפול בחולי סרטן בלוטת ממוין (DTC) גרורתי, עמיד לטיפול ביוד רדיואקטיבי. על סמך מחקר זה התרופה אושרה לשימוש בהתוויה זו ברחבי העולם. זוהי התרופה הראשונה שהוכיחה יעילות בקבוצת חולים זו.
תופעות לוואי

עיקר תופעות הלוואי הן בדרגת חומרה נמוכה (דרגה 1 ודרגה 2). תופעות הלוואי השכיחות של השימוש בסוראפניב כוללות: פריחות, תגובת עור יד/רגל (HFSR -palmar-plantar erythrodysesthesia), שלשול, יתר לחץ דם ועייפות.
הערות שוליים

↑  FDA approves Sorafenib for Thyroid cancer, Liver cancer, Kidney cancer
↑  Sorafenib Sunitinib differences
↑  Sorafenib: a review of its use in advanced hepatocellular carcinoma
↑  FDA Approval FDA Approves Sorafenib for Kidney Cancer
1 2 3  Summary For The Public, Nexavar
↑  נקסבר לטיפול בסרטן הכליה
↑  Sorafenib is First FDA-Approved Drug for Liver Cancer
↑  נקסבר לטיפול בסרטן כבד
↑  FDA Approves Nexavar for Advanced Thyroid Cancer
↑  נקסבר לטיפול בסרטן בלוטת התריס
↑  S, Chevreau C, Solska E, Desai AA, Rolland F, Demkow T, Hutson TE, Gore M, Freeman S, Schwartz B, Shan M, Simantov R, Bukowski RM (January 2007)."Sorafenib in advanced clear-cell renal-cell carcinoma". N. Engl. J. Med. 356 (2): 125–34
↑  No Survival Advantage for Tivozanib Over Sorafenib in TIVO-1 Study
↑  ESMO 2012 Press release: Phase III data in treatment of renal cell carcinoma reported
↑  Sorafenib in Advanced Hepatocellular Carcinoma
↑  Gupta-Abramson 2008 Phase II Trial of Sorafenib in Advanced Thyroid Cancer
↑  Kloos 2009 Phase II Trial of Sorafenib in Metastatic Thyroid Cancer
↑  Lam 2010 Phase II clinical trial of sorafenib in metastatic medullary thyroid cancer
↑  Nexavar Shows Benefit in Patients With RAI-refractory, Differentiated Thyroid Cancer
↑  Rationale and design of decision: a double-blind, randomized, placebo-controlled phase III trial evaluating the efficacy and safety of sorafenib in patients with locally advanced or metastatic radioactive iodine (RAI)-refractory, differentiated thyroid cancer.
↑  Positive Phase III Data on Nexavar® (sorafenib) Show Significant Improvement in Progression-Free Survival Time in Patients with Radioactive Iodine Refractory Differentiated Thyroid Cancer
↑  Managing possible adverse reactions
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סלות'אי

| --- | --- |

 לידה:  18 בדצמבר 1994 (בן 29) נורת'האמפטון, הממלכה המאוחדת 
 שם במה:  Slowthai 
 מוקד פעילות:  הממלכה המאוחדת 
 תקופת הפעילות:  מ-2015 
 מקום לימודים:  Northampton Academy 
 סוגה:  מוזיקת היפ הופ 
 שפה מועדפת:  אנגלית 
 בן או בת זוג:  אן-מארי (יולי 2022–?)  אן-מארי (מאי 2022–?) 
 מספר צאצאים:  2 
 www.slowthai.com
 
טיירון קיימון פרמפטון (באנגלית: Tyron Kaymone Frampton; נולד ב-18 בדצמבר 1994), הידוע בשם הבמה סלות'אי, הוא ראפר בריטי.
קריירה

בשנת 2016, סלות'אי הוציא את הסינגל הראשון שלו, "Jiggle", ובהמשך הוציא מספר סינגלים נוספים ב-SoundCloud, שנמחקו זמן מה לאחר מכן.
ב-2017 חבר סלות'אי לחברת תקליטי האינדי "בון סודה", כדי להוציא מספר מיני-אלבומים. בהמשך, חתם על חוזה הקלטות במת'וד רקורדס, וב-2019 הוציא את אלבום הבכורה שלו, Nothing Great About Britain, שהגיע בשיאו למקום התשיעי במצעד האלבומים הבריטי. בנוסף, האלבום הועמד לפרס מרקיורי. באותה השנה, נכלל ברשימות "Sound of 2019" של BBC, וב-"NME 100" של NME.
ביולי 2020 הוציא יחד עם דיסקלושור ואמינה את הסינגל "My High", שהועמד בשנת 2021 לפרס גראמי להקלטת הדאנס הטובה ביותר בטקס פרסי גראמי ה-63. באותה השנה, הוציא סלות'אי את אלבום האולפן השני שלו, Tyron, שהגיע למקום הראשון במצעד האלבומים הבריטי וזכה לשבחים מהמבקרים. מתוך האלבום יצאו הסינגלים "Mazza" בהשתתפות אייסאפ רוקי ו-"Cancelled" ביחד עם סקפטה, שהגיעו למקומות ה-72 וה-39 בהתאמה במצעד הסינגלים הבריטי.
האשמות תקיפה מינית

בנובמבר 2024 פורסם כי סלות'אי וחברו אלכס בלייק-ווקר מואשמים בשלושה סעיפי אונס משותפים ובסעיף תקיפה מינית אחד, אך מכחישים את ההאשמות. המקרה התרחש לאחר הופעתו של סלות'אי במועדון The Bullingdon באוקספורד, ב-7 בספטמבר 2021. אחת המתלוננות, מעריצה של סלות'אי, פגשה אותו במסעדה לפני ההופעה ולאחר מכן צורפה לרשימת ה-VIP. המתלוננות וחבריהן הצטרפו לראפר ולשותפו באוטובוס ההופעות ולאחר מכן הגיעו לבית פרטי, שבו התרחשו לכאורה התקיפות. התביעה טוענת כי סלות'אי ובלייק-ווקר קבעו שני חוקים בבית: "אין טלפונים ואין בנים". לפי התביעה, התקיפות התבצעו כאשר המתלוננות הופרדו מחבריהן, והנאשמים תקפו אותן תוך שהם "צוחקים" ו-"נותנים כיפים". התוקפים עזבו את המקום כאשר אחד מחבריהן של המתלוננות הבין מה מתרחש. סלות'אי נמלט מהגג.
סנגורו של סלות'אי טען כי האירועים היו בהסכמה וטען כי תחושת חרטה או בושה עשויה להוביל לשינוי תיאור האירועים בדיעבד. סנגורו של בלייק-ווקר גם טען כי כל המגעים המיניים היו בהסכמה.
סלות'אי הוסר מהרכבי הפסטיבלים רדינג ולידס וגלסטונברי לאחר שהוגשו נגדו האישומים במאי 2023.
דיסקוגרפיה > אלבומי אולפן

2019: Nothing Great About Britain
2021: Tyron
2023: Ugly
דיסקוגרפיה > מיני-אלבומים

2017: slowitdownn ノノ
2017: I Wish I Knew ノノ
2018: Runt
הערות שוליים

↑  "nothing great about britain | full Official Chart History | Official Charts Company". www.officialcharts.com.
↑  "Mercury prize 2019: The 1975, Dave, Cate Le Bon and Idles shortlisted". The Guardian. 25 ביולי 2019. ארכיון מ-29 ביולי 2019. נבדק ב-29 ביולי 2019. {{cite web}}:  (עזרה)
↑  "Slowthai: From Northampton to South Africa". BBC. 8 בינואר 2019. ארכיון מ-8 בינואר 2019. נבדק ב-8 בינואר 2019. {{cite web}}:  (עזרה)
↑  Smith, Thomas (2019-01-08). "The NME 100: Essential new artists for 2019". NME (באנגלית אמריקאית). ארכיון מ-2019-04-01. נבדק ב-2019-04-01.
↑  "Slowthai | full Official Chart history". Official Charts Company. ארכיון מ-1 ביוני 2019. נבדק ב-25 במאי 2019. {{cite web}}:  (עזרה)
↑  "Slowthai | full Official Chart history". Official Charts Company. ארכיון מ-1 ביוני 2019. נבדק ב-25 במאי 2019. {{cite web}}:  (עזרה)
1 2 3  Aneesa Ahmed, Slowthai accused of raping woman after gig, court told, NME, ‏2024-11-26 (באנגלית בריטית)
↑  Robin Murray, "Slowthai – UGLY", Clash, March 1 2023
| --- | --- |
בקרת זהויות :  GND: 1253452563  ISNI: 0000 0004 6520 7117  LCCN: no2020112579  MusicBrainz: 333e76b4-9606-4fd3-bcb3-8e7660bb4d96  VIAF: 7359164782062608600009   WorldCat (עם VIAF): 7359164782062608600009
אדית פרנאדי

זהו שם הונגרי; שם המשפחה הוא .
| --- | --- |

 לידה:  25 בספטמבר 1911 בודפשט, האימפריה האוסטרו-הונגרית 
 פטירה:  14 בדצמבר 1973 (בגיל 62) גראץ, אוסטריה 
 מקום קבורה:  בית הקברות היהודי ברחוב קוזמה 
 מוקד פעילות:  הונגריה 
 מקום לימודים:  האקדמיה למוזיקה פרנץ ליסט בבודפשט 
 כלי נגינה:  פסנתר 
 
אדית פַרנַאדִי (בהונגרית: Farnadi Edit/Edith; בודפשט, 25 בספטמבר 1911 – גראץ, 14 בדצמבר 1973) הייתה פסנתרנית יהודייה-הונגרייה, ילדת פלא, מורה למוזיקה.
ביוגרפיה

אדית פרנאדי נולדה במשפחה יהודית כבתם של מרק פרנאדי (1874–1945), פקיד ושל אנה ברייטנר. היא החלה לנגן בפסנתר בגיל שבע. בגיל תשע הפכה לתלמידה באקדמיה למוזיקה ע"ש פרנץ ליסט בבודפשט כילדת פלא. כעבור 3 שנים (בגיל 12) ביצע את הקונצ'רטו לפסנתר של בטהובן בדו מז'ור ללא מנצח, בליווי תזמורת. היא למדה אצל בלה בארטוק, ארנולד סקיי וליאו ויינר. פרנאדי הייתה בקושי בת 16 כשסיימה את לימודיה. הוענקה לה פעמיים מלגת ליסט. בשנות השלושים עבדה כנגנית של מוזיקה קאמרית וכמלווה בבית הספר של המאסטר של ינה הובאי והופיעה לעיתים קרובות באירועים בארמון הובאי כבני זוגם של ריכרד שטראוס, ברוניסלב הוברמן ואדה זטורצקי.
את הופעת הבכורה שלה ערכה בערב בטהובן של תיאטרון גולדמארק במסגרת פעילות התרבות של אומיקה - ההתאחדות הלאומית היהודית-הונגרית לחינוך בדצמבר 1939, פעילות זו הייתה מיועדת עבור אמנים יהודיים שלא יכלו להופיע בפני קהל נוצרי, אלא יהודי בלבד בגלל החוקים האנטי יהודיים של ממשלת הונגריה במלחמת העולם השנייה, כמו החוק היהודי השני והחוק היהודי השלישי. היא הופיעה בערב בטהובן שהתקיים באולם הקונצרטים ברחוב ארנה הולאן. בינואר 1942 הופיעה פעמיים בקונצ'רטו לפסנתר של בטהובן בדו מז'ור ובמאי הופיעה עם רביעיית המיתרים של אדלר. בנובמבר 1943 ניגנה את הקונצ'רטו לפסנתר של סן-סנס שמנוגנת לעיתים נדירות.
למרות הופעותיה הבודדות האלה, בשל מוצאה היהודי, בילתה את שנות מלחמת העולם השנייה (1939–1945) בפרישה כמעט מוחלטת {למעט הופעותיה במסגרת אומיקה כאמור). היא נסעה לאוסטריה בשנת 1946 והופיעה בקביעות בכל מערב אירופה. בעשור האחרון לחייה לימדה בגראץ והקליטה לתקליטים את כל יצירות הפסנתר של זולטאן קודאי ובלה ברטוק. היא התארחה גם בהונגריה משנות ה-60. הופיעה בפעם האחרונה בשנת 1972.
פרנאדי עבדה עם מנצחים גדולים כמו קלמנס קראוס, קרל בהם, הרמן שרכן, ארנסט אנסרמה, אדריאן בולט וולפגנג זאוואליש.
היא נקברה בבודפשט.
חייה הפרטיים

בשנת 1946 התחתנה עם זמר הטנור פאל שוגאר.
לקריאה נוספת

לקסיקון ביוגרפי הונגרי 1978-1991.
האקדמיה למוזיקה ע"ש פרנץ ליסט - הדור הגדול הקודם
Omike.hu
למפרט ורה: לזכרם של שני פסנתרנים (1974)
אלברט אישטוואן: לזכרו של אדית פרנאדי (מוזיקה, 1974)
לקסיקון הנשים ההונגריות. בודפשט, 1931.
מיהו מי? לקסיקון ביוגרפי על אישים הונגרים וזרים בני דורנו. 1969.
לקסיקון ביוגרפי הונגרי חדש. ISBN 963-547-414-8
בנצה סאבולצ'י- אלדאר טוט: לקסיקון מוזיקלי. מהדורה חדשה מתוקנת. עורך ראשי: דר. דנש ברטה. בודפשט, 1965.
הערות שוליים

↑  Születési bejegyzése a Budapest VII. kerületi polgári születési akv. 2266/1911. folyószáma alatt.
| --- | --- |
בקרת זהויות :  NLI: 987007350424005171  PLWABN: 9811298042005606  BnF: cb13926912g (data)  GND: 135229014  ISNI: 0000 0000 5512 989X  LCCN: no91028373  MusicBrainz: 82bb4473-5f4b-41dc-b6a6-a5504d893d81  NKC: xx0159478  NSK: 000694507  SNAC: w6wf6354  VIAF: 198829   WorldCat (עם VIAF): 198829